ദാരിദ്ര്യവും ചായാൻ ഒരു മരവില്ലാത്ത ഒരു വള്ളിഒടിഞ്ഞുതൂങ്ങുന്നപോലെ ആശ്രയത്തിനായി ദാഹിക്കുന്ന ഒരു സ്ത്രീ ഹൃദയത്തിന്റെ തകർന്നുവീഴ്ചയാണ് ഈ ചിത്രത്തിന്റെ കഥ. നൃത്തപഠനം കഴിഞ്ഞ ജോലിയന്വേഷിക്കുന്ന നന്ദിനി (<MASK>) ഒരു ദരിദ്രകുടുംബാംഗമാണ്. വൃദ്ധനായ അച്ചൻ മാരാരുടെ(കൊട്ടാരക്കര ശ്രീധരൻ നായർ) ശുഷ്കമായ വരുമാനം ആ കുടുംബത്തിന്റെ ചിലവിനാകുന്നില്ല. അയലത്ത് താമസിക്കുന്ന ജയൻസാർ(എം.ജി. സോമൻ) ആണ് ആ കുടുംബത്തിനൊരാശ്രയം. അവൾ ആ നന്മമരത്തിൽ ചായാൻ മോഹിക്കുന്നു. അവളെയും അദ്ദേഹത്തിനിഷ്ടമാണ്. അവളുടെ ചേച്ചിയുടെ ഭർത്താവ അപ്പുക്കുട്ടൻ(ശ്രീനിവാസൻ) ഒരു മദ്യപാനിയും ഒഴപ്പാളിയും ആണ്. ജയൻ സാറിന്റെ ശ്രമഫലമായി ദൂരെ ഒരു സ്കൂളിൽ അവൾക്ക് ജോലിലഭിക്കുന്നു. ഒരുവിധം പച്ചപിടിക്കുന്നതിനിടയിൽ ജയൻ തന്റെ സുഹൃത്തിന്റെ സോദരിയുമായുള്ള(ജലജ) പൂർവ്വപ്രണയവും അച്ഛന്റെ(ശങ്കരാടി) എതിർപ്പുകാരണം  അവളുടെ മരണത്തിലെത്തിയ അതിന്റെ കലാശവും ഇനി ഒരു വിവാഹമില്ലെന്നും പറയുന്നു. ജോലിസ്ഥലത്ത് സുമുഖനായ രവി എന്ന ഒരു ചെറുപ്പക്കാരനെ(രേവി മേനോൻ) പരിചയപ്പെടുന്നു. അയാളുമായി അടുക്കുന്നു. അയാൾ അവളെ ഉപയോഗിച്ച് ചതിക്കുന്നു. അപകീർത്തിയാൽ ജോലി നഷ്ടപ്പെടുന്നു. ജയൻ അവളെ സ്വീകരിക്കുന്നു.
രാഗം താനം പല്ലവി
സോമൻ ശ്രീവിദ്യ ജലജ ശങ്കരാടി